google/wiki40b huggingface dataset:
Νάρμελν

Το Νάρμελν (ρωσικά: Нармельн‎, πολωνικά: Polski‎), επίσης γνωστό ως Πόλσκι, είναι ένα εγκαταλελειμμένο χωριό στην επαρχία Μπαλτιίσκι της περιφέρειας Καλίνινγκραντ στη Ρωσία. Βρίσκεται στη λωρίδα Βιστούλα, στα σύνορα με την Πολωνία, και είναι το δυτικότερο σημείο της Ρωσίας.
Το Νάρμελν είναι ξεχωριστό καθώς είναι ένα από τα λίγα μέρη στην περιφέρεια Καλίνινγκραντ, του οποίου το γερμανικό όνομα δεν άλλαξε επισήμως όταν το έδαφος προσαρτήθηκε στη Σοβιετική Ένωση μετά τον Δεύτερο Παγκόσμιο Πόλεμο και είναι επίσης το μοναδικό τμήμα της Δυτικής Πρωσίας που προσαρτήθηκε την Σοβιετική Ένωση με τη Συνθήκη του Πότσνταμ. Το Νάρμελν ερημώθηκε μετά τον πόλεμο και η σοβιετική πλευρά της λωρίδας του Βιστούλα μετατράπηκε σε ζώνη αποκλεισμού, η οποία παραμένει σε ισχύ σήμερα.

Γεωγραφική τοποθεσία

Το Νάρμελν βρίσκεται περίπου 35 χιλιόμετρα νοτιοδυτικά του Μπαλτιίσκ. Το δυτικότερο σημείο της Ρωσίας βρίσκεται κοντά στα πολωνικά-ρωσικά σύνορα. (54°27′29.4″N 19°38′21″E)

Πανδοχείο και συνοριακός σταθμός

Το νότιο τμήμα της λωρίδας του Βιστούλα δόθηκε γύρω στα 1470 από τους Τεύτονες Ιππότες στην πόλη Ντάντσιχ (Γκντανσκ). Το 1489 ο πανδοχέας Χανς Φόιτε πήρε την άδεια να ανοίξει ένα πανδοχείο σε μια θέση που ονομάζεται Ερμέλεν. Το 1525 το Νάρμελν έγινε ο συνοριακός σταθμός μεταξύ των εδαφών του Ντάντσιχ στη Βασιλική ή την Πολωνική Πρωσία και το δουκάτο της Πρωσίας.
Το Νάρμελν προσαρτήθηκε από το Βασίλειο της Πρωσίας το 1793, στο δεύτερη διαίρεση της Πολωνίας. Κατά την εποχή του Ναπολέοντα Βοναπάρτη το χωριό έγινε σύνορο της ελεύθερης πόλης του Ντάντσιχ κατά την περίοδο που εκτείνεται από το 1807 έως το 1814. Το 1815 έγινε μέρος της Δυτικής Πρωσίας.
Μετά τη δημιουργία της ελεύθερης πόλης του Ντάντσιχ σύμφωνα με τους όρους της Συνθήκης των Βερσαλλιών, το Νάρμελν ενώθηκε με την περιοχή γύρω από το Έλμπινγκ (Έλμπλαγκ) στη γερμανική Ανατολική Πρωσία.

Β΄ Παγκόσμιος Πόλεμος

Στην αρχή του Β΄ Παγκοσμίου Πολέμου το Νάρμελν έγινε και πάλι χωριό στη Δυτική Πρωσία. Το 1945 η λωρίδα ήταν η τελευταία περιοχή των εναπομείναντων Γερμανών στρατιωτών στην Ανατολική και Δυτική Πρωσία. Μετά την κατάληψη του Τολκεμίτ (Τολκμίτσκο) στις 26 Ιανουαρίου, οι Γερμανοί πρόσφυγες έφυγαν περνώντας την παγωμένη Λιμνοθάλασσα του Βιστούλα από το Πασάρζ (Νόβα Πασλέκα) στο Νάρμελν. Το χωριό καταλήφθηκε τελικά από τον Κόκκινο Στρατό στις 30 Απριλίου 1945.

Ιστορικά ονόματα

Ερμέλεν (1489), Νάρμελν (μετά το 1489), Νάρμελν, Πόλσκι (1660), Νάρμελν, Πόλσκι, Πολσκ (μέχρι το 1945).

Φύση

Το Νάρμελν ήταν διάσημο για τον μεγαλύτερο κινούμενο αμμόλοφο με ύψος μεταξύ 26 και 45 μέτρων στη λωρίδα του Βιστούλα. Το 1926 ανοίχθηκε ένας ξενώνας νεολαίας.
Μαξ & Σρεντ

Πλοκή

Η σειρά αφηγήται τη φιλία μεταξύ του Μαξ Άσερ (Τζόνι Γκρέι), μία διασημότητα του σνόουμπορντ, και του Άλβιν "Σρεντ" Άκερμαν (Τζέικ Γκούντμαν), μία ιδιοφυία στην επιστήμη, οι οποίοι συγκατοικούν και γίνονται αδέρφια, όταν ο Μαξ μετακομίζει στο Κολοράντο για να προπονηθεί για το Χειμερινό Πρωτάθλημα.

Μετάδοση

Στις 17 Ιανουαρίου 2015, η σειρά έκανε πρεμιέρα στην Αυστραλία στον τηλεοπτικό σταθμό Nickelodeon. Στην Ελλάδα, η σειρά έκανε πρεμιέρα στις 18 Μαΐου 2015 στο Nickelodeon.
Μαρίνο Μοροζίνι

Δόγης της Βενετίας

Ο Μαρίνο ήταν ήδη ηλικιωμένος 68 ετών την χρονιά που εξελέγη δόγης (1249), ήταν πληρεξούσιος στην Βασιλική του Αγίου Μάρκου ενώ έχει διατελέσει και δούκας της Κρήτης ή δούκας της Κάντια. Παντρεύτηκε αλλά δεν απέκτησε παιδιά. 
Τα τέσσερα χρόνια που κυβέρνησε ο Μαρίνο σαν δόγης την Δημοκρατία της Βενετίας ήταν ειρηνικά. Την ίδια περίοδο ο Λουδοβίκος Θ΄ της Γαλλίας ξεκίνησε την Ζ΄ Σταυροφορία εναντίον της Αιγύπτου αλλά ο Μαρίνο Μοροζίνι αρνήθηκε την συμμετοχή του επειδή δεν ήθελε να χαλάσει τις σχέσεις του με τον σουλτάνο.
Ο Μαρίνο Μοροζίνι προσπάθησε να βελτιώσει τις σχέσεις του με το Βατικανό, δέχτηκε την τοποθέτηση ενός δικαστηρίου ερευνών στην Βενετία στο οποίο θα κρατούσε ο ίδιος το δικαίωμα να διορίζει τα μέλη, οι σχέσεις όμως της Βενετίας με την Ρώμη παρέμειναν τεταμένες.
Πέθανε (1 Ιανουαρίου 1253) και τάφηκε στον κεντρικό θάλαμο της Βασιλικής του Αγίου Μάρκου.
Σπούτνικ 9

Αποστολή

Το διαστημόπλοιο εκτοξεύθηκε από το κοσμοδρόμιο του Μπαϊκονούρ στις 9 Μαρτίου 1961. Στην κάψουλα επέβαιναν ένας σκύλος, ονόματι Chernushka και μια κούκλα που προσομοίωνε τον κοσμοναύτη. Μετά από μία μόλις τροχιά, η κάψουλα επέστρεψε με επιτυχία στη Γη.
Southern Cross squadron

Οι Escuadrilla Acrobática Cruz del Sur (Southern Cross Aerobatic Squad) είναι το ακροβατικό αεροπορικό σμήνος επιδείξεων ακριβείας της Πολεμικής Αεροπορίας της Αργεντινής.
Το σμήνος χρησιμοποιεί επτά ακροβατικά αεροσκάφη Sukhoi Su-29AR και αποτελείται από επτά εν ενεργεία αξιωματικούς της αεροπορίας. Το σμήνος αποτελεί μέρος της 4ης Πτέρυγας της Πολεμικής Αεροπορίας της Αργεντινής και έχει σαν έδρα την πόλη Μεντόσα.
Πρωτάθλημα χειροσφαίρισης Α1 εθνικής κατηγορίας ανδρών 2012-2013

Το πρωτάθλημα Ελλάδας χάντμπολ ανδρών για την περίοδο 2012−13 ήταν το 24ο στην ιστορία της Α1 κατηγορίας και διεξήχθη με τη συμμετοχή δώδεκα ομάδων. Μετά το τέλος της κανονικής περιόδου, οι τέσσερις πρώτες ομάδες συνέχισαν στα πλέι οφ, οπού η ΑΕΚ επικράτησε του περσινού πρωταθλητή Διομήδη στους τελικούς με μειονέκτημα έδρας με 2-1 νίκες, και κατέκτησε το δεύτερο πρωτάθλημα στην ιστορία της. Οι δύο τελευταίες ομάδες, ο Άρης Νίκαιας και ο Πανελλήνιος, υποβιβάστηκαν στην Α2.

Πλέι οφ

Στα πλέι οφ βρέθηκαν οι τέσσερις πρώτες της κανονικής περιόδου. Οι ομάδες αγωνίστηκαν σε έναν γύρο (τρεις αγώνες, όλοι στην έδρα της ομάδας με την καλυτερη θέση στην κανονική περίοδο) μεταφέροντας τους βαθμούς της κανονικής περιόδου διαιρεμένους κατα το ήμισυ (σε περίπτωση κλάσματος γίνεται στρογγυλοποίηση προς τα πάνω). Ο Διομήδης ξεκίνησε με 21 βαθμούς (+0,5), η ΑΕΚ με 20, ο Δούκας με 18 και ο ΠΑΟΚ με 17 (+0,5). Οι δύο πρώτες ομάδες θα προκριθούν στους τελικούς.
Γιόνας Καζλάουσκας

Καριέρα ως παίκτης

Ο Γιόνας Καζλάουσκας αγωνίστηκε καθ' όλη τη διάρκεια της καριέρας του στη Στατίμπα Βίλνιους, γνωστή στις μέρες μας και ως Λιέτουβος Ρίτας.
Στην ομάδα της Λιθουανίας αγωνίστηκε από το 1973 μέχρι το 1985.
Πραγματικός αριθμός

Πληθάριθμος

Το σύνολο των πραγματικών αριθμών είναι υπεραριθμήσιμο. Σε αντίθεση δηλαδή με τους φυσικούς αριθμούς δεν μπορούμε να απαριθμήσουμε όλους τους πραγματικούς.
Ο πληθάριθμος του  συμβολίζεται με τον πληθάριθμο του συνεχούς .
Σύμφωνα με την υπόθεση του συνεχούς του Καντόρ, ότι δεν υπάρχει σύνολο με πληθάριθμο μεταξύ αυτού των φυσικών και αυτού των πραγματικών αριθμών, ο πληθάριθμος του συνεχούς είναι ίσος με  (άλεφ-ένα).

Τοπολογικές ιδιότητες

Το σύνολο των πραγματικών αριθμών μαζί με την ευκλείδεια μετρική αποτελούν μετρικό χώρο.
Η συνήθης τοπολογία προκύπτει από ανοικτά διαστήματα της μορφής .
O  δεν είναι συμπαγής μετρικός χώρος. Υπάρχει ανοιχτή κάλυψη του  για την οποία δεν υπάρχει πεπερασμένη ανοιχτή υπο-κάλυψη.
Π.χ. θεωρούμε τα σύνολα . Η ένωσή τους  είναι μια κάλυψη του . Δεν υπάρχει όμως πεπερασμένος αριθμός των  που μπορούν να καλύψουν τον .
Ο  είναι όμως τοπικά συμπαγής, για κάθε πραγματικό αριθμό υπάρχει περιοχή του, της οποίας η κλειστή θήκη είναι συμπαγής.
O  είναι συναφής χώρος, αφού δε μπορεί να διαιρεθεί σε δύο ανοικτά ξένα μεταξύ τους σύνολα.
Ο διθύραμβος του Ρόδου

Ο Διθύραμβος του Ρόδου είναι η πρώτη τραγωδία του Άγγελου Σικελιανού. Γράφτηκε και εκδόθηκε το 1932. Η πρώτη της παράσταση δόθηκε στον λόφο του Φιλοπάππου στην Αθήνα το 1933 και ήταν η μοναδική που παίχτηκε όσο ο Σικελιανός βρισκόταν εν ζωή. Το έργο αυτό δημιουργήθηκε μέσα από τις αντιλήψεις του Σικελιανού για τους Δελφούς, τη Δελφική Ιδέα, καθώς και τις δύο, ήδη διεξαχθείσες, Δελφικές Εορτές. Μάλιστα, η παράσταση του έργου στην Αθήνα θεωρήθηκε ως συνέχεια των Δελφικών Εορτών.

Πλοκή

Το περιεχόμενο της τραγωδίας είναι εμπνευσμένο από τον αρχαιοελληνικό μύθο του Ορφέα και το συνιστά η αναγγελία του προς τους πιστούς του ακολούθους και συμπολεμιστές ότι θα τελέσει θυσία στον θεό στην κορυφή του Παγγαίου, παρά  τον κίνδυνο να θανατωθεί και να διαμελιστεί από τις Μαινάδες του Διονύσου. Τα πρόσωπα που ομιλούν είναι ο Ορφέας, ο Α΄ Κορυφαίος και ο Β΄ Κορυφαίος (οι δύο τελευταίοι ως εκπρόσωποι του πολυάριθμου χορού πιστών-πολεμιστών που ακολουθεί τον Ορφέα). Ειδολογικά, η τραγωδία αυτή έχει τη δομή περισσότερο πρώιμων σταδίων του είδους, εμφανίζοντας μεγαλύτερες αντιστοιχίες με τον διθύραμβο (ανταλλαγή αποκρίσεων, εν μέρει αυτοσχεδιαστικών, μεταξύ κορυφαίου ή κορυφαίων του χορού και υποκριτή αποσπασμένου από αυτόν) που μετεξελίσσεται σε τραγωδία, παρά με την καθ’ αυτό (ως είδος, πλέον, με διακριτές αρχές και δομή) τραγωδία.
Ο Σικελιανός, επηρεασμένος από την ορφική θεολογία και τον ιδρυτή και αρχηγέτη της Ορφέα, τον τοποθετεί ως ιεροφάντη – ιερουργό εντός του μύθου, με σαφείς αντιστοιχίες κι αναφορές στο πρόσωπο του Διονύσου. Όπως μελετητές έχουν αναφέρει, τα επιμέρους σύμβολα (πέρα από τον ίδιο τον Ορφέα-Διόνυσο) του σταχιού (που συμβολίζει τη γη), του κλήματος (που συμβολίζει τη μέθη του έρωτα) και κυρίως του ρόδου (σύμβολο της ζωής της στηριγμένης στην αγάπη) που υπάρχουν στο έργο είναι αλληγορικά με αδιάπτωτο τρόπο εντός της ενότητας της τραγωδίας (δεν χάνουν την κρυπτικότητά τους καθ’ όλη την πορεία του κειμένου) και στοχεύουν στη μετάδοση ενός οικουμενικού μηνύματος ειρήνης, αρμονίας κι ενότητας ανάμεσα σε όλους τους ανθρώπους, μήνυμα που αποτελεί «κλειδί» για την κατανόηση όλων των δημιουργικών εκδηλώσεων του Σικελιανού (λογοτεχνικό του έργο και οργάνωση Δελφικών Εορτών – αφοσίωση στη Δελφική Ιδέα).
1044 Τευτονία

Φυσικά χαρακτηριστικά

Η μέση διάμετρος της Τευτονίας εκτιμάται σε 15,2 χιλιόμετρα. O φασματικός τύπος της είναι άγνωστος, ενώ το άλβεδό της είναι 0,334. Η Τευτονία περιστρέφεται γύρω από τον εαυτό της μία φορά κάθε 3 ώρες και 9 λεπτά.
Ρένντσμπουρκ

Ιστορία

Η ημερομηνία ίδρυσης του Ρέντσμπουργκ είναι άγνωστη, αλλά το όνομα αναφέρθηκε για πρώτη φορά το 1199. Έγινε ένα μέρος του Χόλσταϊν κατά τον 13ο αιώνα, αλλά μεταφέρθηκε στο Σλέσβιχ το 1460. Πολλές φορές η πόλη πέρασε από δανικό σε γερμανικό έλεγχο και αντίστροφα. Μετά το 1866 η πόλη προσαρτήθηκε από το Βασίλειο της Πρωσίας. Από τότε έχει παραμείνει τμήμα της Γερμανίας.
Κάστρο Δαβιάς

Ιστορικά Στοιχεία

Οι ιστορικές αναφορές για το κάστρο της Δαβιάς είναι εξαιρετικά περιορισμένες. Γνωρίζουμε ωστόσο ότι το 1418 η Ταβία λεηλατήθηκε από τους Ναβαρραίους υπό την ηγεσία Γενουάτη στρατηγού, στην προσπάθεια των Λατίνων του πριγκηπάτου να ανακόψουν την προέλαση των Βυζαντινών. Επίσης, μαρτυρείται ότι στην ίδια περιοχή το 1423 πραγματοποιήθηκε αιματηρή μάχη μεταξύ των Τούρκων του Τουραχάν και Αλβανών. Οι Τούρκοι αναδείχθηκαν νικητές έχοντας μάλιστα σφαγιάσει οκτακόσιους Αλβανούς τα κεφάλια των οποίων εξέθεσε σε «πυργία». Η μεσαιωνική Ταβία φαίνεται ότι ήταν αρκετά σημαντική πόλη για τα δεδομένα της περιοχής, όπως μαρτυρεί άλλωστε και η μεγάλη έκταση του κάστρου της, αλλά και μια ακόμη μαρτυρία: φαίνεται ότι ένας τουλάχιστον ζωγράφος με το όνομα Γαστρέας, διέμεινε για μεγάλο χρονικό διάστημα στην πόλη για να αντιγράψει κάποιες εικόνες.

Αρχιτεκτονική Περιγραφή

Το κάστρο, τρίγωνης περίπου κάτοψης, έχει έκταση περί τα 40.000μ2. Είναι κτισμένο επάνω σε αρχαία ακρόπολη σε υψόμετρο 880μ. Η Β και ΒΑ πλευρά του είναι απόκρημνη και φυσικά οχυρή και έτσι η πρόσβαση πραγματοποιείται με ανάβαση από την πλευρά που βρίσκεται η γέφυρα του ποταμού Ελισσόντος.
Σε όλη την πορεία των τειχών του κάστρου σώζονται σε διαφορετικό βαθμό τα ίχνη της αρχαίας οχύρωσης, επάνω στην οποία προστίθεται η μεσαιωνική. Στα Δ βρίσκεται η μεσαιωνική πύλη, ανοίγματος 2,5μ. Βόρεια υπάρχει πύργος (2,5Χ2,5) σωζόμενος σε ύψος 1,6μ. και όπως και στα νότιά της (2Χ2,5μ.) σωζόμενος σε ύψος 2μ. περίπου. Εκατέρωθεν, τα τείχη, σωζόμενα σε ύψος 2μ. είναι αρχαία με μεσαιωνικές προσθήκες από αργολιθοδομή και ασβεστοκονίαμα στα ανώτερα τμήματα. Λίγο πιο δυτικά στο εσωτερικό του κάστρου σώζονται λείψανα κτίσματος από ξερολιθιά (4Χ6). Νοτιότερα διακρίνονται θεμέλια πύργου και ίχνη του τείχους με φορά προς τα Δ. Σε αυτήν, τη νότια πλευρά, η μεσαιωνική φάση είναι ευδιάκριτη. Στο μέσον περίπου της πορείας του τείχους σώζονται ένας πύργος και μια στέρνα καθώς και η δεύτερη πύλη του κάστρου. 
Στο ΝΔ άκρο και ψηλότερο σημείο του κάστρου σώζονται τα περισσότερα οικοδομικά λείψανα, μεταξύ των οποίων και ο κεντρικός τριμερής πύργος (2,10Χ12) με σωζόμενο μέγιστο ύψος 4μ. ενώ στην πλαγιά χαμηλότερα σώζονται ερείπια οικισμού. Συνεχίζοντας βόρεια υπάρχουν λείψανα μιας στέρνας, ωστόσο σταδιακά χάνονται και τα τελευταία ίχνη οχύρωσης καθώς μάλιστα η Β και ΒΑ πλευρά είναι φυσικά οχυρή.

Γειτονικές Οχυρωματικές Θέσεις

Κάστρα στην κορυφή Αγία Τριάδα και στις Κοκκινιές Συλίμνας στα ΝΝΑ, κάστρο Τσελεπάκου στα Ν, ταμπούρια στα Τρίκορφα στα Α.
817 Αννίκα

Φυσικά χαρακτηριστικά

Η μέση διάμετρος της Αννίκας εκτιμάται σε 22,04 χιλιόμετρα. Η μάζα της εκτιμάται σε 15 τρισεκατομμύρια τόνους για μέση πυκνότητα 2,7 gr/cm³. O φασματικός τύπος της είναι S (λιθώδης), ενώ το άλβεδό της είναι 0,174. Η Αννίκα περιστρέφεται γύρω από τον εαυτό της μία φορά κάθε 10 ώρες και 34 λεπτά.
Γιώργος Σαββίδης (Κύπριος υπουργός)

Βιογραφικά στοιχεία

Ο Γιώργος Σαββίδης γεννήθηκε στην Αμμόχωστο το 1959. Σπούδασε νομική στο Πανεπιστήμιο του Έξετερ και στο Μίτολ Τεμπλ. Στη συνέχεια άνοιξε δικηγορικό γραφείο με γραφεία σε Λεμεσό και Λευκωσία. Είναι μέλος του Δικηγορικού Συλλόγου Αμμοχώστου, του Παγκύπριου Δικηγορικού Συλλόγου και του International Bar Association (IBA).
Είναι νυμφευμένος και έχει τρία παιδιά.

Πολιτική διαδρομή

Στις 31 Μαΐου 2019 διορίστηκε Υπουργός Δικαιοσύνης και Δημοσίας Τάξεως στην Κυβέρνηση Νίκου Αναστασιάδη 2018.

Άλλες δραστηριότητες

Σε νεαρή ηλικία ήταν αθλητής. Υπήρξε πανελληνιονίκης και κάτοχος παγκύπριας επίδοσης στο άλμα εις ύψος ως αθλητής του Γυμναστικού Συλλόγου Ευαγόρα (ΓΣΕ). Επιπλέον, διετέλεσε γραμματέας του ΓΣΕ και μέλος της Εθνικής Κύπρου στον στίβο.
Φιλύρα (φυτό)

Χαρακτηριστικά

Οι φιλύρες είναι μεγάλα φυλλοβόλα δέντρα, που συνήθως φτάνουν τα 20 με 40 μέτρα (66 με 130 πόδια) σε ύψος, με πλάγια-καρδιόσχημα φύλλα 6 με 20 εκατοστά (2 με 8 ίντσες) πλάτος. Ο ακριβής αριθμός ειδών δεν έχει προσδιοριστεί με ακρίβεια, καθώς πολλά ή και τα περισσότερα από αυτά υβριδοποιούνται εύκολα, τόσο στη φύση όσο και μέσω της ανθρώπινης παρέμβασης.
Ο ανθεκτικός κορμός της Φιλύρας στέκει σαν πυλώνας και τα κλαδιά υποδιαιρούνται σε πολυάριθμες διακλαδώσεις. Το καλοκαίρι ντύνονται με πλούσια μεγάλα φύλλα.
Οι φιλύρες συνιστώνται ως καλλωπιστικά δέντρα, όταν είναι επιθυμητή παχιά φυλλωσιά και καλή σκιά. Το δέντρο παράγει αρωματικά και πλούσια σε νέκταρ λουλούδια, τα οποία έχουν φαρμακευτικές ιδιότητες. Είναι πολύ σημαντικά φυτά για τους μελισσοκόμους, που παράγουν ένα πολύ χλωμό, αλλά γευστικό μέλι. Τα λουλούδια χρησιμοποιούνται επίσης για την παρασκευή αφεψήματος γνωστού ως "τίλιο" και βάμματα. Αυτή η χρήση είναι ιδιαίτερα δημοφιλής στην Ευρώπη, αλλά και στη Βόρεια Αμερική.

Χρήσεις

Χρησιμοποιούμενα μέρη του δέντρου είναι τα άνθη αποξηραμενα και σπανιότερα ο φλοιός. Τα άνθη συλλέγoνται μόλις ανοίξουν τελείως και ξηραίνονται σε σκιά σε θερμoκρασiα κάτω από 35 βαθμούς Κελσίου.Η φλούδα συλλέγεται τον Απρίλιο - Μάιο. Τα άνθη περιέχουν αιθέριο έλαιο, φυτική βλέννα, τανίνη και μικρή ποσότητα σαπωνίνης. Είναι ήπιο εφιδρωτικό και καθαρκτικό. Η φλούδα είναι πλούσια σε τανίνη και έχει αντιφλεγμονώδεις ιδιότητες. Τα άνθη χρησιμοποιούνται ως εφιδρωτικό μέσο. ΄Εγχυμα της φλούδας ή και η φλούδα η ίδια χρησιμοποιείται ως κατάπλασμα.
Πανεπιστήμιο της Κατάνια

Ιστορία

Το Πανεπιστήμιο της Κατάνια ιδρύθηκε από τον βασιλέα Αλφόνσο Ε΄ της Αραγωνίας (που ήταν επίσης βασιλιάς της Σικελίας ως Αλφόνσος Α΄) στις 19 Οκτωβρίου 1434, αφότου δύο υπουργοί του, οι Αντάμο Ασμούντο και Μπαττίστα Πλαταμόνε, τον έπεισαν να δεχθεί την ίδρυση ενός «Studium Generale» στην Κατάνια, με την παπική αναγνώριση να φθάνει δέκα χρόνια αργότερα (18 Απριλίου 1444) από τον Πάπα Ευγένιο Δ΄. Ο Αλφόνσος θέλησε με την πράξη του αυτή να αποζημιώσει την πόλη (στην οποία είχε προσφάτως ιδρυθεί το Βασιλικό Δικαστήριο) για τη μετακίνηση της πρωτεύουσας της Σικελίας από την Κατάνια στο Παλέρμο. Η δραστηριότητα του νέου ιδρύματος άρχισε στην πραγματικότητα ένα έτος αργότερα, το 1445, με 6 καθηγητές και μόλις 10 φοιτητές. Οι πρώτες 4 σχολές ήταν η Ιατρική, η Φιλοσοφική, η Νομική («Κανονικού και Αστικού Δικαίου») και η Θεολογική. Τα μαθήματα γίνονταν αρχικώς σε ένα κτήριο στη Piazza del Duomo, δίπλα στη μητρόπολη της πόλεως, τον ναό της Αγίας Αγάθης, και περίπου 250 χρόνια αργότερα μετακινήθηκαν στο νέο «Palazzo dell'Università», που παραμένει η έδρα του ιδρύματος μέχρι σήμερα. Το πρώτο πτυχίο δόθηκε στον Αντόνιο Μαντέλλο εκ Συρακουσών, το 1449. Κατά τον 16ο αιώνα, χορηγούνταν ετησίως περίπου 20-25 πτυχία.
Το Πανεπιστήμιο (που από τον 16ο αιώνα αναφερόταν ως Siculorum Gymnasium) είχε τον τίτλο «Studium Generale» επειδή ήταν η μόνη οντότητα στη Σικελία που μπορούσε να απονείμει τίτλους σπουδών ισότιμους με εκείνους που έδιναν τα μεσαιωνικά «Studia» της Σαλαμάνκα, του Βαγιαδολίδ και της Μπολόνια. Αυτό ενέτεινε τον φθόνο των άλλων σικελικών πόλεων, οι οποίες δεν αισθάνονταν κατώτερες στον πολιτισμό από την Κατάνια. Το 1934 το Πανεπιστήμιο της Κατάνια εόρτασε την 500στή του επέτειο με την παρουσία του Βασιλιά της Ιταλίας Βίκτωρος Εμμανουήλ Γ΄.
Στους πρώτους του αιώνες το Πανεπιστήμιο διοικείτο από τον Δήμο της Κατάνια, υπό την εποπτεία του μητροπολίτη της πόλεως και την αιγίδα της βασιλικής εξουσίας. Αλλά με μία μεταρρύθμιση που έκανε ο αντιβασιλέας το 1679 η εξουσία του μητροπολίτη ως «Gran Cancelliere» («Μέγας Πρύτανις») υπερίσχυσε: είχε τον έλεγχο των διδασκόντων και του προγράμματος μαθημάτων. Αυτό οδήγησε σε διάφορες προστριβές ανάμεσα σε πολιτικές και εκκλησιαστικές αρχές. Από το 1818 το γραφείο του Μέγα Πρύτανι ανατέθηκε στον Πρόεδρο του Μεγάλου Αστικού Δικαστηρίου αντί του μητροπολίτη.

Τμήματα

Μετά τη μεταρρύθμιση της ιταλικής ανώτατης εκπαιδεύσεως με τον νόμο 240/10, οι Σχολές έχασαν την ισχύ τους και τα τμήματα αναδιοργανώθηκαν. Σήμερα το Πανεπιστήμιο της Κατάνια έχει 17 τμήματα, την Ιατρική Σχολή και δύο ειδικές μονάδες διδασκαλίας στη Ραγούζα (νεότερων γλωσσών) και στις Συρακούσες (αρχιτεκτονική). Μια άλλη ειδική μονάδα διδασκαλίας του ιδρύματος είναι το πρότυπο σχολείο αριστείας «Scuola Superiore di Catania», που ιδρύθηκε το 1998 για να ξεχωρίζει τα καλύτερα «μυαλά» και να τους προσφέρει ένα πρόγραμμα σπουδών που περιέχει ανάλυση, έρευνα και πειραματισμό.
The New Order

Τραγούδια του δίσκου

1. Eerie Inhabitants (Billy, Peterson, Skolnick) - 5:06
2. The New Order (Peterson, Skolnick) - 4:25
3. Trial by Fire (Billy, Peterson, Skolnick) - 4:14
4. Into the Pit (Billy, Peterson, Skolnick) - 2:46
5. Hypnosis (Peterson, Skolnick) - 2:04
6. Disciples of the Watch (Billy, Peterson, Skolnick) - 5:05
7. The Preacher (Billy, Peterson, Skolnick) - 3:37
8. Nobody's Fault (Tyler, Whitford) - 3:57
9. A Day of Reckoning (Billy, Peterson, Skolnick) - 4:00
10. Musical Death (A Dirge) (Peterson, Skolnick) - 4:05
Διοικητική διαίρεση Περιφερειακής Ενότητας Ανατολικής Αττικής

Δήμος Βάρης - Βούλας - Βουλιαγμένης

Έδρα του δήμου είναι η Βούλα. Ο Δήμος Βάρης - Βούλας - Βουλιαγμένης έχει μόνιμο πληθυσμό 48.399 κατοίκους. Στον δήμο περιλαμβάνονται:

Δήμος Διονύσου

Έδρα του δήμου είναι ο Άγιος Στέφανος. Ο Δήμος Διονύσου έχει μόνιμο πληθυσμό 40.193 κατοίκους. Στον δήμο περιλαμβάνονται:

Δήμος Λαυρεωτικής

Έδρα του δήμου είναι το Λαύριο. Ο Δήμος Λαυρεωτικής έχει μόνιμο πληθυσμό 25.102 κατοίκους. Στον δήμο περιλαμβάνονται:

Δήμος Μαραθώνα

Έδρα του δήμου είναι ο Μαραθώνας. Ο Δήμος Μαραθώνα έχει μόνιμο πληθυσμό 33.423 κατοίκους. Στον δήμο περιλαμβάνονται:

Δήμος Παιανίας

Έδρα του δήμου είναι η Παιανία. Ο Δήμος Παιανίας έχει μόνιμο πληθυσμό 26.668 κατοίκους. Στον δήμο περιλαμβάνονται:

Δήμος Παλλήνης

Έδρα του δήμου είναι ο Γέρακας. Ο Δήμος Παλλήνης έχει μόνιμο πληθυσμό 54415 κατοίκους. Στον δήμο περιλαμβάνονται:

Δήμος Ραφήνας - Πικερμίου

Έδρα του δήμου είναι η Ραφήνα. Ο Δήμος Ραφήνας - Πικερμίου έχει μόνιμο πληθυσμό 20266 κατοίκους. Στον δήμο περιλαμβάνονται:

Δήμος Σαρωνικού

Έδρα του δήμου είναι τα Καλύβια Θορικού. Ο Δήμος Σαρωνικού έχει μόνιμο πληθυσμό 29002 κατοίκους. Στον δήμο περιλαμβάνονται:

Δήμος Σπάτων - Αρτέμιδος

Έδρα του δήμου είναι τα Σπάτα. Ο Δήμος Σπάτων - Αρτέμιδος έχει μόνιμο πληθυσμό 33821 κατοίκους. Στον δήμο περιλαμβάνονται:

Δήμος Ωρωπού

Έδρα του δήμου είναι ο Ωρωπός. Ο Δήμος Ωρωπού έχει μόνιμο πληθυσμό 33769 κατοίκους. Στον δήμο περιλαμβάνονται:
Γκολτ ΦΚ

Ιστορία

Η Γκολτ ιδρύθηκε γύρω στο 1881 με 1882. Υπήρξε ένα από τα μεγαλύτερα ιστορικά ποδοσφαιρικά σωματεία στον Καναδά. Πρώτη μεγάλη επιτυχία για την Γκολτ ήρθε το 1901 με την κατάκτηση του Κυπέλλου Οντάριον (Ontario Cup). Τις επόμενες δύο περιόδους κατάφερε να υπερασπιστεί τον τίτλο της. Το 1903, η Γκολτ περιόδευσε στη Μανιτόμπα. Σε ένα διάστημα 25 ημερών, το οποίο περιελάμβανε 17 παιχνίδια, η Γκολτ πέτυχε 16 νίκες και παραχώρησε μία ισοπαλία. Σε αυτή τη περιοδεία σκόραρε 46 γκολ και δέχτηκε 2.

Ολυμπιακοί Αγώνες

Ο πιο αξιοσημείωτος θρίαμβος της Γκολτ ήρθε το 1904 στους Ολυμπιακούς Αγώνες. Στο Σαιντ Λούις, η Γκολτ αντιπροσώπευσε τον Καναδά. Αντιμετώπισε δύο αμερικανικές ομάδες, κερδίζοντας με 7-0 και 4-0, κατακτώντας έτσι το χρυσό μετάλλιο για λογαριασμό του Καναδά.

Το Πρωτάθλημα του Κόσμου

Το 1905, η Γκολτ έπαιξε σε μια περιοδεία με την αγγλική ομάδα που ονομαζόταν Δε Πίλγκριμς (The Pilgrims). Το παιχνίδι ονομάστηκε «Το Πρωτάθλημα του Κόσμου», καθώς οι παίκτες της Γκολτ ήταν Ολυμπιονίκες. Το παιχνίδι προσέλκυσε το ενδιαφέρον των φιλάθλων στον Καναδά και τις βόρειες Ηνωμένες Πολιτείες. Στο Ντίκσον Παρκ (Dickson Park), μπροστά σε 3.500 θεατές, η Γκολτ παραχώρησε ισοπαλία 3-3 με την αγγλική ομάδα. Το 2004, στην επέτειο των εκατό χρόνων από την κατάκτηση του χρυσού μεταλλίου, η ομάδα της Γκολτ πήρε μια θέση στην Καναδική Ποδοσφαιρική Αίθουσα της Φήμης (Canadian Soccer Hall of Fame).
Ελαιώνας Σερρών

Αρχαιότητα

Υπάρχουν πληροφορίες ότι κοντά στο χωριό είχαν βρεθεί παλιότερα ελληνικές επιτύμβιες επιγραφές ρωμαϊκών χρόνων, ενώ στο ξωκλήσι της «Παναγίας» αποκαλύφτηκαν θεμέλια ρωμαϊκών χτισμάτων.   Με βάση τα στοιχεία αυτά και σε συνδυασμό με την παρουσία του γειτονικού χαρακτηριστικού τοπωνυμίου «Γκραντίστα», εικάζεται η ύπαρξη εδώ ενός ρωμαϊκού οικισμού. 
Από τα πλούσια βοσκοτόπια στη γύρω περιοχή συμπεραίνεται ότι ο οικισμός είχε καθαρά κτηνοτροφικό χαρακτήρα. Εξάλλου, κατείχε μια πολύ στρατηγική θέση, καθώς ασκούσε έλεγχο στο ρωμαϊκό δρόμο που από την πόλη των Σερρών οδηγούσε, μέσω Βροντούς και Νευροκοπίου, στην αρχαία Νικόπολη του Νέστου, στον άνω ρου του ποταμού Νέστου.
Σάντρα Κιμ

Προσωπική ζωή

Το 1994 η Κιμ παντρεύτηκε τον Ολιβιέ Ζεράρ. Έναν χρόνο μετά πήραν διαζύγιο. Από το 2001 είναι παντρεμένη με τον Γιούργκεν Ντελάνγκε (Jurgen Delanghe).
Η δασκάλα με τα χρυσά μάτια

Στην τηλεόραση

Το μυθιστόρημα διασκευάστηκε για την τηλεόραση με την τηλεοπτική σειρά Η δασκάλα με τα χρυσά μάτια 14 επεισοδίων, την οποία μετέδωσε η ΕΡΤ το 1979. Η σκηνοθεσία είναι του Κώστα Αριστόπουλου και το σενάριο της Μαργαρίτας Λυμπεράκη. Εταιρεία παραγωγής η Positive. Οι ηθοποιοί που πρωταγωνιστούν είναι οι Κάτια Δανδουλάκη (Σαπφώ), Γιάννης Φέρτης (Λεωνής), Νικήτας Τσακίρογλου, Ειρήνη Ιγγλέση, Μαρία Μαρμαρινού, Τάνια Τσανακλίδου, Γιώργος Λουκάκης, Τιτίκα Βλαχοπούλου, Κώστας Τσιάνος, Χρήστος Βαλαβανίδης, Βασίλης Τσάγκλος, Κωνσταντίνος Τζούμας, Κώστας Δίπλαρος, Αντώνης Κατσαρής, Τάσος Περζικιανίδης, Γιώργος Κοτανίδης, Βαγγέλης Θεοδωρόπουλος, Γιάννης Αρμενίδης, Μαρία Παπαδομανωλάκη, Κώστας Μανδήλας, Γκέλυ Τριάντη, Ασπασία Διβόλη, Στρατής Καραλής, Χρίστος Παξός.
Κάρολος Γκέρο του Ούραχ

Βιογραφία

Ήταν ο δευτερότοκος γιος του Γουλιέλμου δούκα του Ούραχ και της Αμαλίας των Βίττελσμπαχ, κόρης του Καρόλου-Θεοδώρου δούκα στη Βαυαρία.
Το 1981 απεβίωσε σε ηλικία 82 ετών άτεκνος και τον διαδέχθηκε ο ανιψιός του Κάρολος-Άνσελμος ως δούκας του Γκέρο.

Οικογένεια

Νυμφεύτηκε το 1940 τη Γαβριέλλα κόμισσα του Βάλντμπουρκ τσου Τσάιλ ουντ Τράουχμπουρκ· δεν απέκτησαν απογόνους.
Ίμολα

Γεωγραφία

Βρίσκεται στην ανατολική άκρη της επαρχίας και συνορεύει με την επαρχία της Ραβέννα. Θεωρείται πόλη της Ρομάνια παρόλο που βρίσκεται σε μία επαρχία της Εμίλια.

Ιστορία

Ιδρύθηκε το 82 π.Χ. από τους Ρωμαίους. Το μεγαλύτερο αξιοθέατο της πόλης είναι το κάστρο των Σφόρτσα (Rocca Sforzesca).